Iacob Negruzzi () a fost scriitor, dramaturg, critic literar, jurist, profesor, politician, președinte al Academiei Române.

Biografie 
Este cel de-al doilea fiu al lui Costache Negruzzi și al Mariei Gane. 
În anul 1853 este trimis de tatăl său în Germania la studii. Aici face liceul, împreună cu fratele său Leon, iar din anul 1859 studiază dreptul, obținând doctoratul (1863). 

Revenit în țară, devine profesor de drept comercial la Universitatea din Iași, unde va preda până în anul 1884 când, după moartea lui Vasile Boerescu, se va muta la Facultatea de Drept a Universității din București, unde profesează până în 1897, când a ieșit la pensie.

În anul 1863, împreună cu Petre P. Carp, Titu Maiorescu, Vasile Pogor și Theodor Rosetti, pune bazele societății culturale "Junimea" și ale revistei sale "Convorbiri literare", pe care o conduce timp de 28 de ani (1867 - 1895). Revista își propunea discutarea unor probleme lingvistice, organizarea unor cenacluri prin care să răspândească idei, cunoștințe de literatură, istorie, economie, politică și să promoveze noi valori din cultura românească.

Iacob Negruzzi a fost un excelent conducător de revistă, un organizator plin de talent, el atrăgând aici spiritele cele mai alese, al căror talent era descoperit cu o intuiție sigură.

Ca scriitor, debutează în anul 1866, în "Foaia societății pentru literatura și cultura română în Bucovina". Scrie poezii lirice, balade, idila Miron și Florica (1870), satire, epistole, schițe, romanul Mihai Vereanu (1873), piese de teatru, memoriale de călătorii și un volum de memorii intitulat sugestiv Amintiri de la Junimea (1921).

Este inițiat în anul 1866, în Loja masonică ieșeană Steaua României, unde primește în anul următor gradele de Companion și Maestru. Iacob Negruzzi a fost Venerabilul acestei loji în 1886.

Ca membru al Partidului Conservator a fost de mai multe ori deputat ori senator de Iași, dar nu s-a remarcat în această calitate, este memorabilă doar intervenția sa din anul 1888 pentru acordarea unei pensii viagere poetului Mihai Eminescu.

Membru titular (1881) al Academiei Române, fiind de mai multe ori vicepreședinte al acestei prestigioase instituții, de două ori conducând-o în calitate de președinte (25 mai 1910 - 25 mai 1913; 6 iunie 1923 - 12 iunie 1926) și secretar general (28 mai 1915 - 6 iunie 1925).

Acest "gospodar al vieții culturale", după cum îl numea Eugen Lovinescu, a contribuit la răspândirea ideologiei junimiste prin toate scrierile lui și, mai ales, a fost unul dintre cei mai activi susținători ai adepților proaspăt recrutați, făcând din ei scriitori de o importantă valoare.

Și-a făcut studiile în Germania. A fost profesor la Facultatea de drept din Iași și președinte al Academiei Române. Membru fondator al societății Junimea a condus timp de peste 28 de ani revista Convorbiri literare.

Opera

Teatru 
 Hatmanul Baltag (operă bufă scrisă în colaborare cu Ion Luca Caragiale)
 Nu te juca cu dracul
 Împăcarea
 Amor și viclenie
 O alegere la senat
 O poveste
 Beizadea Epaminonda

Roman 
 Mihaiu Vereanu (1873)

Copii de pe natură 
 Prolog
 Părintele Gavril
 Eroul fără voie
 Vespasian și Papinian
 Stărostii
 Poeticale
 Lei paralei
 Christachi Văivărescu
 Ștefan și Mihai
 Cucoana Nastasiica
 Electorale
 Tribulațiile unui redactor
 Don Juan de la Arhivă
 Foi căzute
 Ioniță Cocovei
 Artistul dramatic
 Gramaticale
 Tachi Zîmbilă om politic
 Curiozități contimporane
 Chilipir
 Scaieți
 Cuconul Pantazachi
Un drum la Cahul
 Vorbe parlamentare

Miron și Florica, idilă 
 Cântul I. Sfântul Gheorghe
 Cântul II. Părinții
 Cântul III. Copiii
 Cântul IV. Sfătuitorii
 Cântul V. Ursita

Scrisori 
 Scrisoarea I
 Scrisoarea II
 Scrisoarea III
 Scrisoarea IV
 Scrisoarea V

Satire 
 Satira I. Luxița
 Satira II. La cîțiva autori contimporani
 Satira III. Domnului B. P. Hasdeu
 Satira IV. Politicale
 Satira V. Supărăcioșii
 Satira VI. Advocatul
 Satira VII. Amicul Sandu
 Satira VIII. Aristip
 Satira IX. Fațarnicii

Amintiri 
 Din copilărie. Aduceri aminte și impresiuni
 Amintiri din "Junimea"
 Înființarea Societății literare
 Procesul lui Maiorescu
 Ortografia
 Puțină politică
 Tipografia societății "Junimea"
 Convorbiri literare
 Vasile Alecsandri
 Dosarul "Junimii" — Poșta redacțiunii
 Din dosar... Excerpta
 Sîmbăta seara
 Cîteva portrete
 Banchetul
 Prieteni și dușmani
 Eminescu
 Încheiere

Note

Bibliografie suplimentară

Legături externe

 Membrii Academiei Române din 1866 până în prezent – N

Nașteri în 1842
Decese în 1932
Scriitori români
Dramaturgi români
Critici literari români
Juriști români
Politicieni români
Francmasoni români
Președinții Academiei Române
Membri titulari ai Academiei Române
Oameni asociați cu Societatea Junimea
Ieșeni
Români pe mărci poștale românești